Diari Oficial de la Generalitat Valenciana


Sumari del DOGV 5093, del 15-09-2005 (2005/10138)

Informació pública, amb el text resumit, de tres resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana, de les entitats següents: Fundació Monserrat Babiloni de la Comunidad Valenciana, Fundació de la Comunidad Valenciana del Pacto por el Empleo en la Ciudad de Valencia, i Fundació Pro Transplantes de Órganos Abdominales de la Comunidad Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5093

Data del DOGV
:   15-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10662


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública, amb el text resumit, de tres resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana, de les entitats següents: Fundació Monserrat Babiloni de la Comunidad Valenciana, Fundació de la Comunidad Valenciana del Pacto por el Empleo en la Ciudad de Valencia, i Fundació Pro Transplantes de Órganos Abdominales de la Comunidad Valenciana. [2005/X10180]
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat el donar publicitat a l'existència i activitats de les fundacions, s'indica el següent:
  
Primer. Per Resolució de data 20 de maig de 2005, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana l'entitat denominada ?Fundació Monserrat Babiloni de la Comunidad Valenciana', i classificar-la de caràcter d'assistència social i cultural. El seu domicili radicarà a Burriana, carrer la Tanda, 3-1r.
  
La Fundació té com a objecte l'atenció social i la promoció els estudis sanitaris a nivell universitari.
  
L'atenció social es concretarà en obres de caritat.
  
La promoció d'estudis sanitaris es concretarà en la concessió de beques per a l'estudi de les carreres d'ATS i Medicina, en qualsevol de les seues branques, o qualssevol altres carreres que substituïsquen a les anteriors.
  
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.
  
Seran potencials beneficiaris de la Fundació els nascuts o residents als municipis de Burriana o Borriol indistintament i, en defecte d'aquests, en qualsevol poble de la província de Castelló.
  
En igualtat de condicions dels beneficiaris, seran preferits els descendents dels legataris testamentaris de la fundadora. La Fundació atorgarà amb criteris d'imparcialitat, objectivitat i no discriminatoris, els seus beneficis a les persones o entitats que, reunint les condicions expressades anteriorment, estime el Patronat que són legítimes creditores dels mateixos, d'acord amb les bases, normes o regles que establisca a aquest efecte.
  
Segon. Per Resolució de data 8 de juny del 2005, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana l'entitat denominada ?Fundació de la Comunidad Valenciana del Pacto para el Empleo en la Ciudad de Valencia', i classificar-la de caràcter de foment de l'economia. El seu domicili radicarà a València, alqueria Caballero, carrer Daniel de Balaciart, s/n.
  
La Fundació té per objectius:
  
1. Treballar amb les persones que pateixen un més gran índex de desocupació i més grans dificultats d'inserció en el mercat laboral: jóvens, parats/des de llarga duració, discapacitats/des, immigrants etc.
  
2. Col·laborar en la millora de la qualificació professional dels/es desocupats/ades i dels/es treballadors/es, ja inserits en el mercat laboral.
  
3. Col·laborar amb altres institucions públiques i privades per a la generació de nova ocupació i la consolidació de l'existent, la millora de la qualitat i l'estabilitat de l'ocupació.
  
4. Gestionar programes de garantia social i de pràctiques no laborals.
  
5. Desenvolupar i gestionar programes de foment de l'autoocupació.
  
6. Fomentar la formació empresarial entre els/es jóvens.
  
7. Promoure i facilitar la igualtat d'oportunitats per a l'accés de la dona al mercat laboral.
  
8. Desenvolupament de propostes tècniques de coordinació amb agents socials i econòmics, amb organismes públics i sector privat, implicant-los en la lluita contra la desocupació.
  
9. Acostar la Fundació a empreses i altres organismes i institucions públiques i privades, per a establir convenis de col·laboració.
  
10. Gestionar les polítiques actives d'ocupació, derivades del Pacte per a l'Ocupació a la ciutat de València.
  
11. Qualssevol altres fins que contribuïsquen a generar activitats que promoguen l'ocupació, incidint positivament en la lluita contra la desocupació.
  
La Fundació desenvoluparà totes les activitats que calguen per al compliment del seu objecte fundacional, en especial la realització de plans i programes generadors d'ocupació, programes específics de formació, elaboració d'estudis i propostes tècniques.
  
Seran potencials beneficiaris de la Fundació la societat valenciana en general i, en especial, els/es desocupats/des i els col·lectius de més difícil inserció laboral. La Fundació atorgarà democràticament, i amb criteris d'imparcialitat, no discriminació i objectivitat, els seus beneficis a les persones o entitats que reunint les condicions expressades anteriorment estime el Patronat que són legítimes creditores dels mateixos, d'acord amb les bases, normes o regles que establisca a aquest efecte.
  
Ningú no podrà al·legar enfront la Fundació, dret preferent a gaudir de beneficis, ni imposar la seua atribució a persona o entitat determinada.
  
Tercer. Per Resolució de data 15 de juliol de 2005, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana l'entitat denominada ?Fundació Pro Transplante de Órganos Abdominales de la Comunidad Valenciana', i classificar-la de caràcter d'investigació. El seu domicili radicarà a València, avinguda de Campanar, núm. 21- C.P. 46502 de València.
  
La Fundació naix amb l'objecte i finalitat d'afavorir i estimular el progrés dels transplantaments d'òrgans humans, en especial els òrgans abdominals. Correspon al Patronat de la Fundació determinar la manera en què s'hauran de complir els fins.
  
El desenvolupament de l'objecte de la Fundació s'efectuarà a través d'algunes de les formes d'actuació següents:
  
L'organització, promoció i realització de qualsevol classe d'actes, cursos i activitats científiques que redunden en benefici del coneixement i desenvolupament de les activitats encaminades a la realització de transplantament d'òrgans.
  
La concessió de beques o ajudes per als estudis i investigacions científiques en el camp abans indicat.
  
El foment, creació i manteniment d'entitats o organismes que s'ocupen d'impulsar l'objecte principal de la Fundació.
  
El foment d'investigacions de caràcter científic tècnic, que redunden en benefici dels transplantamments d'òrgans.
  
El contacte i cooperació mútua amb fundacions o entitats públiques o privades, tant nacionals com estrangeres, d'anàleg objecte, a fi de perfeccionar o millorar els resultats perseguits.
  
En general, la realització amb caràcter altruista de qualsevol classe de transplantament d'òrgans.
  
Seran potencials beneficiaris de la Fundació:
  
Totes aquelles persones que, a judici del Patronat, estiguen necessitades d'un transplantament d'òrgans.
  
Totes aquelles persones, fundacions o entitats relacionades amb el món científic o de la investigació que, a judici del Patronat, pogueren desenvolupar les activitats de la Fundació.
  
Totes aquelles persones que es troben en condicions de prendre part, d'un o altre mode, en les diferents activitats que puga organitzar la Fundació.